Ushbu qatnov bilan kelgan barcha yo‘lovchilar Namangan shahrida karantinga yuboriladi Foto: KUN.UZ 2020 yil 16 mart kuni Riga - Toshkent yo‘nalishi bo‘yicha bo‘lgan HY104 qatnovi Namangan shahriga keladi. Bu haqda Uzbekistan Airways xabar bermoqda. Qayd etilishicha, ushbu qatnov bilan kelgan barcha yo‘lovchilar Namangan shahrida karantinga yuboriladi. Yo‘lovchilarning vaqtincha joylashtirish punktida turishi masalalari bo‘yicha O‘zbekiston Respublikasi sog‘liqni saqlash vazirligi huzuridagi Sanitariya-epidemiologiya osoyishtalik agentligining bosh qarorgohiga 71 276-49-66 telefon raqami orqali murojaat qilish mumkinligi aytiladi. Bundan oldin, Uzbekistan Airways xalqaro yo‘nalishlardagi barcha qatnovlarni bekor qilgani xabar berilgandi.